Sanco hoogs ontevrede ná onnie bedank oor rassistiese uitlatings | Maroela Media
Die Suid-Afrikaanse burgerlike organisasie Sanco het Sondag gesê hy aanvaar nie die onderwyser van St. John's College in Johannesburg se bedanking nadat hy rassistiese en neerhalende uitlatings gemaak het nie.
Sanco het in 'n verklaring gesê die onderwyser moes afgedank gewees het, veral omdat hy tydens 'n dissiplinêre verhoor skuldig bevind is.
Maroela Media het vroeër berig die man is skuldig bevind aan rassistiese en neerhalende uitlatings, dat hy die Suid-Afrikaanse Raad van Opvoeders se gedragskode oortree het asook dat hy die skool se beeld skade berokken het.
Die St. John's College het aanvanklik eers besluit om die onderwyser skriftelik te waarsku, maar hy het later sy bedanking ingedien.
"Panyaza Lesufi, die Gautengse LUR vir onderwys, moet onmiddellik 'n ondersoek na die skool van stapel stuur om uit te pluis waarom sy bedanking aanvaar is. Dié besluit beskerm die oortreder en laat hom skotvry van die voorval afkom," het Jabu Mahlangu, nasionale woordvoerder van Sanco, gesê.
Mahlangu het gesê die onderskeid tussen 'n afdanking en bedanking is groot, aangesien 'n bedanking nié 'n skuldige aan die pen laat ry nie.
Hy het op die Menseregtekommissie (MRK) 'n beroep gedoen om die voorval te ondersoek.
Mahlangu het ook gesê privaat skole word beskou as "basisse vir rassisme" omdat die skole "dikwels versuim om rassisme op die regte manier te hanteer".
Hy het gesê die onderwyser moet voortaan verhoed word om weer in die onderwys te dien. "Rassisme moet uitgewis word by skole, en oortreders moet weet dat verdraagsaamheid daarvan ons demokrasie ondermyn."
Hoekom so wraaksugtig? Hy is uit sy werk uit – of hy bedank of afgedank is, maak nie saak nie. In Suid-Afrika is afgedank en bedank al dieselfde ding.
SANCO….dan is daar baie mense wat afgedank moes wees maar wat nogsteeds hulle werk het veral in staats departemente. Het hoop die MiWay man kom ook sy moses tee by sy werkgewer.
As dit swart op wit rassisme was dan sou hulle dit toesmeer!! Hemel laar die ou darem sy dignity behou!!!
kom ons sien die prentjie so? U mnr die onderwyser die HERE sien U NIE eens in so `n plek nie. u TYD het aangebreek vir BETER geleenthede waar U GELUKKIGER sal wees. Tussen mense wat U VERSTAAN en aanvaar nes U IS!!!